B36-húsið var á tremur við spentum, vónríkum og glaðum spælarum á árliga limadegnum mikudagin Seinnu árini hevur felagið skipað fyri stórum limadegi á vári, og soleiðis var aftur mikukvøldið. Allir spælarar í yngru deildum okkara høvdu tá møguleika at hittast til eina hugnaløtu. Fastur táttur er sjálvandi, at børnini fáa limatroyggjuna, umframt at løtan eisini varð nýtt til ein venjingartíma saman við Betri-spælarum hjá bæði kvinnum og monnum. Eftir hetta var stóra løtan, har børnini sleppa at hugna sær saman við vaksnu fyrimyndunum, og tað var ikki smávegis av autografum, sum vórðu skrivaðir, meðan pylsubreyð, pizzasniglar og sunkist fóru niðurum. Alt í alt ein framúr løta í felagshúsi okkara, og stóra undirtøkan kann ikki annað enn vera prógv um, at vit í øll eru límir í einum ríkum og gevandi felagsskapi. Myndir frá degnum síggjast á Facebook-vanganum hjá B36.